PATVIRTINTA

Šalčininkų Jano Sniadeckio gimnazijos direktoriaus

2018 m. rugpjūčio 30 d.

įsakymu Nr. V-380

**ŠALČININKŲ JANO SNIADECKIO GIMNAZIJOS**

**MOKINIŲ ELGESIO TAISYKLĖS**

 Mokinių elgesio taisyklės parengtos siekiant sukurti  Šalčininkų Jano Sniadeckio gimnazijos saugią aplinką, draugišką ir bendradarbiavimu grįstą atmosferą bei reglamentuoti mokinių elgesio normas.

**Mokinys įsipareigoja:**

**1. Pamokoje:**

1.1. Laiku ateiti į pamokas ir kitus užsiėmimus. Klasėje reikia būti nuskambėjus pirmam skambučiui (žr. Lankomumo tvarką);

1.2. Į pamokas 1-G4 klasių mokiniai ateina apsirengę gimnazijos uniforma (kiekvieną  penktadienį mokiniai gali ateiti apsirengę kitokia etiketo normas atitinkančia apranga), o į kūno kultūros pamokas - visada vilkėdami sportinę aprangą);

1.3. Pamokoje dirbti pagal savo gebėjimus, tinkamai pasiruošti kiekvienai pamokai;

1.4. Pamokos metu laikytis mokytojo nustatytos darbo pamokoje tvarkos (atlikti visas mokytojo skiriamas klasės ir namų užduotis, netrukdyti dirbti kitiems mokiniams, neužsiimti pašaline, nesusijusia su mokymo procesu, veikla);

1.5. Pamokos metu mokiniai privalo išjungti mobilųjį telefoną ir laikyti jį kuprinėje;

1.6. Išeiti iš pamokos galima tik esant būtinybei ir gavus mokytojo leidimą;

1.7. Pamokos metu įėjus į klasę suaugusiam asmeniui pasisveikinti atsistojus;

1.8. Po pamokos palikti tvarkingą darbo vietą, išvalyti lentą.

**2. Tarpusavio santykiuose:**

2.1. Gerbti save ir gimnazijos bendruomenės narius. Sveikintis su kiekvienu mokytoju, svečiu, darbuotoju. Mandagiai sutikti gimnazijos svečius, suteikti jiems reikiamą informaciją;

2.2. Nekurstyti ir nedalyvauti patyčiose;

2.3. Iškilusias problemas spręsti išsiaiškinant situaciją, nenaudojant fizinės jėgos, psichologinio spaudimo ir kitų netinkamų būdų.

**3. Tausoti gimnazijos ir bendruomenės narių turtą bei aplinką:**

3.1. Neimti ir nesisavinti kito asmens daiktų;

3.2. Tausoti kabinetuose, koridoriuose, aktų ir sporto salėse, valgykloje, bibliotekoje, skaitykloje ir kitose patalpose esantį inventorių, baldus, vadovėlius ir kitas mokymuisi skirtas priemones;

3.3. Palaikyti švarą ir tvarką gimnazijoje ir jos teritorijoje.

**4. Renginiuose:**

4.1. Per renginį elgtis drausmingai ir kultūringai: klausytis ir/ar stebėti programą, nevaikščioti;

4.2. Prieš renginį išjungti mobilųjį telefoną ir juo nesinaudoti;

4.3. Iš renginio išeiti tik jam pasibaigus arba mokytojui leidus.

**5. Valgykloje:**

5.1. Elgtis drausmingai ir kultūringai, pietauti pagal sudarytą Maitinimo grafiką, ramiai laukti eilėje, pavalgius indus nunešti į tam skirtą vietą;

5.2. Reaguoti į budinčių mokytojų ir kitų gimnazijos darbuotojų pastabas.

**6. Rūbinėje:**

6.1. Pakabinti viršutinius drabužius klasei skirtoje vietoje;

6.2. Klausyti rūbininko;

6.3. Jeigu mokiniui būtina išeiti iš pamokų, jis privalo rūbininkui pateikti klasės vadovo, direktoriaus pavaduotojo ugdymui ar socialinio pedagogo raštišką leidimą išeiti;

6.4. Už paliktus daiktus drabužių kišenėse rūbininkas neatsako.

**7. Koridoriuje:**

7.1. Netriukšmauti, nebėgioti, nesėdėti ant palangių, nesmurtauti, nežaisti sau ir kitų sveikatai pavojų keliančių žaidimų, nelošti kortomis;

7.2. Pertraukos metu mokiniai privalo nepalikti vertingų daiktų be priežiūros. Rastus pamestus daiktus perduoti gimnazijos administracijai arba socialinei pedagogei.

**8. Mokiniui draudžiama:**

8.1. Savo elgesiu sukelti fizinį skausmą ar moralinį pažeminimą;

8.2. Filmuoti, fotografuoti,naudoti diktofoną, įrašinėti kitų asmenų kalbą be jų sutikimo;

8.3. Į pamokas eiti apsirengus striuke, paltu, būti su kepure ir gobtuvu;

8.4. Vesti pašalinius asmenis;

8.5. Į gimnaziją atsinešti brangius ir vertingus daiktus bei dideles pinigų sumas (už jų saugumą atsako pats mokinys);

8.6. Gimnazijoje ir gimnazijos teritorijoje, renginių ir išvykų metu:

8.6.1. rūkyti, vartoti kvaišalus, užsiimti kita draudžiama veikla;

8.6.2. vartoti keiksmažodžius.

8.7. Įsinešti į gimnaziją:

8.7.1. ir demonstruoti garso ir vaizdo įrašus, leidinius, galinčius propaguoti terorizmą, žiaurų elgesį, smurtą, pornografiją, žalingus įpročius;

8.7.2. alkoholinių gėrimų, energetinių gėrimų, narkotinių ir kitų sveikatai kenksmingų medžiagų, cigarečių, elektroninių cigarečių, aštrių, degių, sprogių, aerozolinių medžiagų, pirotechnikos, peilių, dujų balionėlių, žiebtuvėlių, degtukų, saulėgrąžų, kramtomos gumos ir kt.

8.8. Įtaręs, kad mokinys atsinešė į gimnaziją draudžiamus daiktus, gimnazijos darbuotojas iškviečia direktoriaus pavaduotoją ar socialinį pedagogą ir patikrina mokinio daiktus;

8.9. Pastebėjęs mokinį, turintį minėtus daiktus gimnazijos patalpose ir teritorijoje, kiekvienas mokinys privalo nedelsiant pranešti bet kuriam suaugusiajam (klasės vadovui, mokytojui, socialiniam pedagogui ar administracijai);

8.10. Be mokytojo leidimo į kompiuterį įdiegti arba panaikinti bet kokią programą, taisyti pažymius elektroniniame dienyne;

8.11. Pamokų, „langų“ ir pertraukų metu išeiti už gimnazijos teritorijos ribų. Gimnazija neatsako už mokinių, pažeidusių šį draudimą, saugumą.

**PASKATINIMO, DRAUSMINIMO IR POVEIKIO PRIEMONĖS**

**9. Paskatinimo priemonės:**

9.1. pagyrimai elektroniniame dienyne;

9.2. padėkos raštas, diplomas;

9.3. atminimo dovanos;

9.4. padėkos renginiai;

9.5. išvyka, ekskursija.

**10. Drausminimo ir poveikio priemonės už taisyklių nesilaikymą:**

10.1. dalykų mokytojų pastaba klasės drausmės sąsiuvinyje, elektroniniame dienyne, mokinio drausmės pažeidimo pažyma

10.2. klasės vadovo pastaba žodžiu;

10.3. mokinys, 2 kartus pažeidęs tą pačią taisyklę, klasės vadovo siūlymu kviečiamas pokalbiui pas socialinį pedagogą. Pildomas problemos sprendimo lapas, pasirašomas susitarimas su mokiniu, kuriame raštu aptariamas mokinio įsipareigojimas;

10.4. jeigu mokinys nevykdo įsipareigojimų ir nesilaiko susitarimo, klasės vadovas informuoja tėvus;

10.5. elgesio svarstymas Vaiko gerovės komisijoje (už nuolatinį ir grubų mokinio pareigų neatlikimą, mokinio elgesio taisyklių pažeidimą) dalyvaujant tėvams (globėjams, rūpintojams);

10.6. įspėjimas (jeigu mokinys už mokinių tvarkos taisyklių pažeidimą yra pirmą kartą aptariamas gimnazijos VGK posėdyje);

10.7. papeikimas (jeigu mokinys pakartotinai svarstomas gimnazijos VGK posėdyje ar grubiai pažeidžia mokinio tvarkos taisykles);

10.8. kreipimasis į rajono savivaldybės Vaiko gerovės komisiją dėl minimalios ar vidutinės priežiūros priemonės skyrimo;

10.9. elgesio svarstymas administracijos posėdyje (už ypač grubius šių taisyklių pažeidimus) dalyvaujant tėvams (rūpintojams, globėjams);

10.10. ugdymo vietos pakeitimas, kai mokinio netinkamas elgesys akivaizdžiai griauna ugdymo procesą ar kai jis nepaiso reikalavimų ir raginimų laikytis elgesio taisyklių, išvedant jį iš patalpos (klasės, salės, valgyklos ir pan.); (žr. Lietuvos Respublikos švietimo ir mokslo ministro 2012 m. rugpjūčio 28 d. įsakymo Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“ 4 p.);

10.11. pranešimai Valstybės vaiko teisių apsaugosirįvaikinimo tarnybai, Vyriausiajam policijos komisariatui, Viešosios tvarkos skyriui, Tarpinstitucinio bendradarbiavimo koordinatoriui. Šių priemonių imamasi mokiniui piktybiškai nevykdant šiose taisyklėse nustatytų mokinio pareigų, grubiai pažeidžiant šias taisykles;

10.12. siūlymas mokytis kitoje mokykloje, suderinus su mokinio tėvais (globėjais, rūpintojais), Švietimo ir sporto skyriumi, savivaldybės administracijos Vaiko gerovės komisijos pirmininke.

11. Už nuolatinį elgesio taisyklių pažeidimą šalinti iš gimnazijos, suderinus su Švietimo ir sporto skyriumi, savivaldybės administracijos Vaiko gerovės komisijos pirmininke.

12. Šių taisyklių privalo laikytis kiekvienas gimnazijos mokinys.

13. Iki naujų mokslo metų rugsėjo 15 d. klasės vadovas mokinius pasirašytinai supažindina su Mokinio elgesio taisyklėmis. Tėvai su šiomis taisyklėmis supažindinami tėvų susirinkimo metu.

**\_\_\_\_\_\_\_\_\_\_\_\_\_\_\_\_\_\_\_\_**